หนุ่มภูเก็ตยัวะ ทุบตู้เอดีเอ็มพังเสียหาย หลังฝากเงินแต่ยอดไม่เข้า 
(ภาพ จาก ตำรวจสภ.ป่าตอง),หนุ่มภูเก็ตมีโมโห นำเงิน 1,000 บาท ฝากเงินที่ตู้รับฝากเงินอัตโนมัติ ธ.กรุงไทย สาขาป่าตอง แต่ยอดเงินฝากกลับไม่เข้า จึงทุบทำลายตู้พังเสียหาย ตร.ตามภาพกล้องวงจรปิดจับกุมดำเนินคดีตามกฎหมาย,เมื่อเวลา 20.30 น.วันที่ 9 พ.ย.นี้ พ.ต.ท.สมศักดิ์ ทองเกลี้ยง รอง ผกก.สส.สภ.ป่าตอง อ.กะทู้ จ.ภูเก็ต พร้อมด้วย พ.ต.ต.กรพล เลี้ยงบุญจินดา สว.สส.สภ.ป่าตอง และเจ้าหน้าที่ชุดสืบสวนอีกจำนวนหนึ่ง ร่วมกันจับกุมนายอนุชา จันทวงษ์ อายุ 34 ปี หลังก่อเหตุทุบทำลายตู้เอดีเอ็มธนาคารกรุงไทย หรือ ตู้รับฝากเงินอัตโนมัติ สาขาป่าตอง หน้าโรงแรมอรุณสม ต.ป่าตอง จนได้รับความเสียหาย จึงควบคุมตัวดำเนินคดีในข้อหาทำให้เสียทรัพย์ ต่อไป,พ.ต.ท.สมศักดิ์ กล่าวว่า ในการจับกุมครั้งนี้สืบเนื่องจาก เวลาประมาณ 14.30 น.ของวันเดียวกัน นายธีรนนท์ มุขดี ผู้รับมอบอำนาจจากธนาคารกรุงไทย เดินทางมาแจ้งกับพนักงานสอบสวน สภ.ป่าตอง ว่า ตู้เอดีเอ็ม ถูกทุบทำลายจนได้รับความเสียหาย,จากการตรวจสอบกล้องวงจรปิดหน้าตู้เอดีเอ็มดังกล่าว พบว่า เวลา 02.52 น. มีผู้ชายวัยกลางคน 1 คน สวมเสื้อแขนสั้น สวมกางเกงขาสั้น สวมรองเท้าแตะ มีกระเป๋าคาดเอว 1 ใบ ทำลายตู้เอทีเอ็ม จนได้รับเสียหาย แล้วหลบหนีไป หลังจากรับแจ้งทางชุดสืบสวนได้ลงพื้นที่เพื่อตรวจสอบและพบว่าบุคคลในวงจรปิดที่ทุบทำลายตู้เอดีเอ็มคือนายอนุชา จึงเชิญตัวมาสอบสวน,นายอนุชา ให้การรับสารภาพว่า ได้ลงมือก่อเหตุดังกล่าวจริง เนื่องจากนำเงินมาฝากตู้เอดีเอ็ม ดังกล่าว จำนวน 1,000 บาท หลังจากที่ฝากเงินไปแล้ว ก็ได้เช็คยอดเงิน ปรากฏว่ายอดเงินที่นำฝากไม่ปรากฏ จึงโมโหและต้องการเงินที่นำฝากคืน จึงทุบทำลายตู้เอดีเอ็มจนได้รับความเสียหายดังกล่าว เจ้าหน้าที่จึงดำเนินคดีตามกฎหมายดังกล่าว
หนุ่มภูเก็ตมีโมโห นำเงิน 1,000 บาทฝากเงินที่ตู้รับฝากเงินอัตโนมัติ ธ.กรุงไทย สาขาป่าตอง แต่ยอดเงินฝากกลับไม่เข้า จึงทุบทำลายตู้พังเสียหาย ตร.ตามภาพกล้องวงจรปิดจับกุมดำเนินคดีตามกฎหมาย
ตู้รับฝากเงินอัตโนมัติ,เอดีเอ็ม,ADM,ธนาคารกรุงไทย,สาขาป่าตอง,สมศักดิ์ ทองเกลี้ยง,สภ.ป่าตอง,อ.กะทู้,ภูเก็ต,ทุบตู้เอทีเอ็ม